REPUBLIKA HRVATSKA

OPĆINA KONAVLE

OSNOVNA ŠKOLA CAVTAT

OIB : 07260663095

IBAN HR6824070001100019763 OTP banka

Tel: 478 052; FAX: 478 358

e-mail: ured@os-cavtat.skole.hr

KLASA: 602-02/19-01/196

URBROJ: 2117/1-30/19-02

Cavtat, 21. svibnja 2019.

**Z A P I S N I K**

s 10. sjednice Školskog odbora Osnovne škole Cavtat, održane 21. svibnja 2019. g. u 8.00 sati.

Prisutni: Stankica Diklić, Ivica Klečak,Antun Kusalić Boris Obradović, Perica Tomšić,

Nisu prisutni Mario Curić, Miljenko Mikulić,

Nenazočni članovi opravdali su svoj izostanak.

Dnevni red:

1. Usvajanje zapisnika s prethodne sjednice Školskog odbora

1. Davanje prethodne suglasnosti ravnatelju u vezi zasnivanja radnog odnosa na temelju natječaja
2. Aktualnosti do kraja nastavne godine i pripreme za novu školsku godinu 2019./20.

Ad.1) **Zaključak:** Članovi Školskog odbora usvojili su zapisnik s prethodne sjednice.

Ad.2) **Zaključak:** Ravnateljica je prisutne obavijestila da je učiteljica razredne nastave Marijana Novak na dužem bolovanju, ali da planira povratak na rad na kraju nastavne godine. Na navedenom radnom mjestu zaposlena je na određeno vrijeme – najdulje do 60 dana, učiteljica Rea Desnica. Obzirom da učiteljici Rei Desnici ugovor o radu na određeno vrijeme uskoro ističe, dana 6. svibnja 2019. objavili smo natječaj za zasnivanje radnog odnosa na radnom mjestu - učitelj razredne nastave, određeno, puno radno vrijeme. Na natječaj je pristigla samo jedna prijava i to od Ree Desnice, magistre primarnog obrazovanja.

Ravnateljica predlaže da se Rea Desnica primi u radni odnos na radnom mjestu učitelja razredne nastave, puno radno vrijeme, do kraja nastavne godine. Članovi Školskog odbora suglasni su s prijedlogom ravnateljice.

Ad.3) **Zaključak:**

* Ravnateljica je članove Školskog odbora obavijestila da ćemo u sljedećoj školskoj godini u PŠ Gabrili vjerovatno imati smanjnje broja razrednih odjela što će dovesti do ukidanja jednog radnog mjesta učitelja razredne nastave. Upoznala je nazočne da smo od Dubrovačko- neretvanske županije zaprimili naputak vezan za upis učenika u prve razrede. Naputkom se upućuje ravnatelje da roditelje učenika koji se upisuju u prvi razred savjetuju da trebaju djecu upisati u školu prema upisnom području kojemu pripadaju, a koji je sastavni dio Mreže škola.
* Članovi Školskog odbora obavješteni su da je Ured državne uprave zatražio da napravimo izmjene pojedinih odredbi Pravilnika o postupku zapošljavanja te procjeni i vrednovanju kandidata za zapošljavanje.
* Ravnateljica je rekla da nam do kraja školske godine slijede aktivnosti: svečano predstavljanje projekta „I ja sam Grga Čvarak“, „Prvi pljesak“, susret zborova OŠ Gruda i OŠ Cavtat u Čilipima, obilježavanje Dana škole 14. lipnja 2019.
* Školski odbor je upoznat da smo od Ministarstva znanosti i obrazovanja primili iznos od 4.000 kn za redovnu opremu školske knjižnice lektirnim naslovima. Iznos se određuje prema broju učenika škole.
* Ravnateljica je obavijestila prisutne o rezultatima koje su naši učenici postigli na natjecanjima u znanju kao i o sportskim uspjesima. Troje učenika sudjelovalo je državnim natjecanjima iz matematike, geografije i tehničke kulture. Jedanaest učenika postiglo je značajne rezultate na matematičkom natjecanju „Klokan bez granica“.
* Provedeni su brojni jednodnevni izleti za učenike kao i ekskurzija učenika 8. razreda, koji će u sklopu projekta „Posjet učenika osmih razreda Vukovaru“ u periodu od 2. do 5. lipnja 2019. posjetiti Vukovar.

Objavili smo javni poziv za ekskurziju budućih osmaša koja bi se provela u sklopu njihovog odlaska u Vukovar. Posjet Vukovaru određen je za period od 15. do 17. rujna 2019., te bi se ekskurzija realizirala od 17. do 20. rujna 2019.

* Članovi školskog odbora obavješteni su kako je uočen i veliki broj izostanaka učenika u višim razredima. Na sjednici Učiteljskog vijeća razmotrene su izrečene pedagoške mjere kao i prigovor roditelja na pedagošku mjeru strogog ukora. Učiteljsko vijeće je zaključilo da su uglavnom postignuti rezultati primjerenog ponašanja učenika. S krajem nastavne godine donijet će se i poticajne mjere za učenike koji su postigli odličan uspjeh.
* Ravnateljica je istaknula kako će se krajem nastavne godine održati i sjednica Vijeća roditelja te je pozvala gosp. Ivicu Klečka, člana školskog odbora imenovanog iz reda roditelja, da joj nazoči.

Zapisničar : Predsjednik ŠO:

Pauline Runje Perica Tomšić

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_